Hrvatska bratovština Bokeljska mornarica 809.
Hrvatska bratovština Bokeljska mornarica 809. je udruženje registrovano 1991. godine u Zagrebu kao sljednik Društva „Bokeljska mornarica“ osnovanog 1956. na bazi zavičajnog udruženja Bokelja sa sjedištem u Zagrebu od 1924. Bratovština okuplja Bokelje sa ciljem očuvanja i njegovanja tradicije dvanaest vijekova stare pomorske jedinice iz Boke kotorske. Bratovština ima svoje podružnice u nekoliko gradova u Hrvatskoj, i to u Rijeci, Puli, Zadru, Splitu i Dubrovniku. Sarađuje sa istoimenim društvom koje postoji u gradu Kotoru u Crnoj Gori. U djelokrugu njenog rada je organizovanje društveno-kulturnih događaja, među kojima je najznačajnija proslava Dana svetog Tripuna, zaštitnika grada Kotora, Bokeljske mornarice i Kotorske biskupije, te drugih kulturnih manifestacija i svečanosti, kao i i učestvovanje u njima. Vojno-pomorska komponenta bratovštine uključila se u rad udruženja historijskih jedinica Hrvatske vojske .